محمد صبحي, ممثل ومؤلف ومخرج مسرحي وهو من مواليد (3 مارس 1948) فى القاهرة.اتخرج من المعهد العالي للفنون المسرحية قسم تمثيل و اخراج بتقدير امتياز مع مرتبة الشرف سنة1971 و اتعين معيد فى المعهد , بس هو ساب التدريس وعمل "استديو الممثل "و اشتغل معه لينين الرملى اللى كان دفعته و اللى عمل معه مجموعة من احسن اعمالهم اللى على المسرح زى مسرحية تخاريف و وجهة نظر. صبحى عمل مسلسلات و مسرحيات كتيير و افلام كمان مع انه معملش اى فيلم جديد من حوالى 20 سنة. صبحى ابتدى فى ادوار صغيرة فى الاول و مثل مع محمود المليجى و فؤاد المهندس وغيرهم. صبحى طلع من فرقته المسرحية ممثلين كتير زى احمد ادم و صلاح عبدالله و هانى رمزى و عبدالله مشرف محمد صبحى اتأثر جامد بنجيب الريحانى وقدم مسرحياته مرة تانيه بس بشكل عصرى زى مسرحية "لعبة الست". اتكتب اسم محمد صبحى فى الموسوعة البريطانية لما قدم شخصية "هاملت" بتاعة شيكسيبير و قالوا عنه انه فنان مصرى بشكل جديد.